Subaru Legacy (BE/BH)

Subaru Legacy BE (BH pre verziu Wagon) je tretia generácia modelu Legacy, ktorú v rokoch 1998 – 2004 vyrábala japonská automobilka Subaru. Na japonský a svetový trh sa dostala v júni 1998, kým na severoamerický trh prišla až v roku 2000. Všetky modely boli štandardne vybavené symetrickým pohonom všetkých kolies. Modely svetového a japonského trhu mali vo výbave atmosférický 2,0-litrový 4-valcový boxer alebo motor EZ30 v modeli 3,0R.
Karosérie Wagon (kombi) s plochou strechou sa nevyrábali dlho, a namiesto toho sa pre modely Legacy Wagon a Legacy Outback použila zvýšená strecha.
V roku 2001 motor EZ30, novonavrhnutý 3,0 H6 bol v ponuke pre modely Outback.
Legacy je jediným automobilom vo svojej triede, ktorý ako štandard ponúka pohon všetkých kolies.
Modely.
B4.
Model B4 bol zavedený spolu s treťou generáciou a bol dostupný jedine ako sedan. Do verzie RSK sa montoval 2,0-litový twin-turbo motor s výkonom 280 koní (210 kW). S týmito údajmi dosiahol zrýchlenie z 0 na /h za 5,7 sekundy s manuálnou prevodovkou a 6,7 sekundy s automatickou prevodovkou. Prezývka B4 bola používaná aj na modely s atmosférickými motoromi, ako napríklad 2,0L TS-R.
GT.
GT bola tuningová verzia modelu Legacy Wagon, ktorá používala rovnaký 2,0-litrový twin-turbo motor ako B4 sedan.
GT VDC.
Základná špecifikácia GT twin-turbo, ale s VDC (Systém riadenie dynamiky jazdy). Tieto modely boli dostupné jedine s automatickou prevodovkou.
GT-B.
GT-B je ďalšia výkonnejšia verzia GT Legacy Wagon, a "B" v názve odkazuje na rozperné tyče Bilstein, ktorými bol tento model vybavený. Modely s tlmičmi Bilstein mali malá znaky Bilstein na zadnej časti, pod znakom "GT". Tiež mali niekoľko interiérových variantov, väčšie brzdy disky kolies, a pod.
Revision D.
Štvrtá revízia tretej generácie modelu Legacy bola predstavená počas roku 2001, a obsahovala niekoľko dôležitých, ale drobných zmien v prednej časti. Blatníky, maska chladiča a svetlomety boli trochu iné, a tal nebolo možné si tento model zameniť s Rev1-c. Riadiaca jednotka motora bola tiež vylepšená, a tak ju bolo možné ešte ladiť tuningovými firmami. Ďalšie voliteľné prvky výbavy boli ponúkané na základe objednávky, vrátane nového bodykitu, predných svetiel a 4-piestových bŕzd, pričom disky kolies boli navrhnuté tak, aby boli prispôsobené tejto úprave.
Blitzen (2000 – 2002).
Model Blitzen bol výsledkom spolupráce s Porsche a obsahoval množstvo unikátnych častí a farebných schém. Kolesá, bodykit a interiér boli dizajnované automobilkou Porsche. Tiež obsahoval automatickú prevodovku Tiptronic od Porsche, čo je prvé použitie sekvenčného radenia v modeli automobilky Subaru.
Verzia Wagon bola dostupná od roku 2001 s motorom EZ30.
Legacy Wagon Avignon Concept (2001).
Bol to koncepčný automobil nazvaný po oblasti v južnom Francúzsku, so základom vo verzii Wagon. Obsahoval karosériu v kobaltovej modrej farbe, atmosférický 2,5-litrový motor a unikátny bodykit, kolesá a interiérové doplnky, ako sedadlá hlinenej farby a svetlá prístrojová doska.
Koncept bol odhalený počas 35. ročníka Tokyo Motor Show.
STi 400.
Bola to limitovaná edícia (400 kusov) modelu Legacy B4 určená pre japonský trh. Obsahovala twin-turbo motor s druhej generácie.
Legacy S401 (2002).
Bola to limitovaná edícia (401 kusov) s karosériou sedan, ktorú postavila divízia STi. Obsahovala dva sekvenčné turbodúchadlá a motor EJ20, spolu so 6-rýchlostnou manuálnou prevodovkou.